Darwin-prisen

Darwin-prisen, engelsk The Darwin Awards, er en årlig humoristisk og retorisk figurativ pris som ble formalisert av amerikaneren Wendy Northcutt som en anerkjennelse av de enkeltmennesker som bidrar til den menneskelige evolusjon ved å fjerne seg selv fra det generelle menneskelige genforrådet ved å sette seg selv i (unødvendige) livstruende situasjoner. Prisen deles i korthet ut til de som har dødd, eller på annen måte mistet evnen til reproduksjon som en direkte følge av sin egen dumhet, i henvisning til Charles Darwins prinsipp om naturlig utvelgelse. En bokserie har sin parallell i nettstedet www.DarwinAwards.com (skrevet som www.đar̆winĀwar̆ḍs.ćōm), der dets seksjon for «regler» forklarer:

{{sitat|I Charles Darwins ånd minnes Darwin-prisen de enkeltmennesker som beskytter vårt genforråd ved å gjøre den ytterste offerhandling med sine egne liv. Prisvinnere av Darwin-prisen fjerner seg selv på et særdeles ekstraordinært idiotisk vis, og forbedrer således vår arts mulighet for å overleve i det lange løp. Engelsk original: «In the spirit of Charles Darwin, the Darwin Awards commemorate individuals who protect our gene pool by making the ultimate sacrifice of their own lives. Darwin Award winners eliminate themselves in an extraordinarily idiotic manner, thereby improving our species' chances of long-term survival.»}}

Ulykkesbetinget egensterilisering kvalifiserer også, imidlertid noterer nettstedet at «av nødvendighet er prisen vanligvis tildelt posthumt». Kandidaten er dog ikke kvalifisert om «uskyldige tilskuere», som kan ha bidratt positivt til genforrådet, blir drept i den samme prosessen. Darwin-prisen uttaler at det er gjort anstrengelser for å avvise kjente vandrehistorier, men eldre «vinnere» har uansett fått beholde sine priser. Darwin-prisens nettstedWendy Northcutts nettsted Darwin Awards forsøker i størst mulig grad å verifisere alle historier som blir framlagt, men andre, tilsvarende nettsteder, og det store antallet sirkulerende e-poster med «Darwin-priser», er hovedsakelig fiktive.Snopes.coms diskusjon av Darwin-prisene

I 2006 hadde en amerikansk spillefilm, komedien The Darwin Awards, premiere med Joseph Fiennes og Winona Ryder i de fremste rollene. Tittelen og premisset for handlingen er tatt fra Darwin-prisens nettsted. Filmen var for øvrig Chris Penns siste filminnspilling før han døde den 24. januar 2006, dagen før filmens premiere. Penn etterlot seg ingen barn.Chris Penn 1965 - 2006

 Historie 
Prisen har sin bakgrunn i sirkulasjoner i e-poster og diskusjoner på Usenet siden 1985. Googles arkiv over Usenet nevner to tidlige omtaler av Darwin-prisen: 7. august 1985 for «Vending Machine Tipover»,«Vending machine tipover», Google-arkiv hvor det hevdes at «også stil teller, ikke alle som dør av sin egen tåpelighet kan vinne» og 7. desember 1990 «JATO Rocket Car» (vandrehistorie).«JATO Rocket Car», Google-arkiv Historien om rakettbilen ble i omfattende grad spredt på e-post fra 1995 til 1997 og ble også en sentral episode i filmen fra 2006. Wendy Northcutt, født 1963, har skrevet en rekke bøker om Darwin-prisen og er ansvarlig for nettstedet med samme navn. I et intervju med Salon.com uttalte hun at «Om det finnes utallige idiotgener, kan det å ha ett eller to gjøre deg kreativ, mens det å ha ett dusin vil gjøre deg til en farlig idiot.» Chocano, Carina: «We're With Stupid» (What could be worse than a humiliating death? Try getting famous for it), Salon.com 3. januar 2000

 Regler for nominering 
 Uegnet til å reprodusere. Den nominerte må være død eller vurdert som steril
 Fremragende udyktighet. Den nominerte har vist overraskende tåpelig bedømmelse.
 Selvselektering. Årsaken til bortgangen må være ens egne handlinger.
 Moden alder. Den nominerte må være i stand til å foreta en vurdering.
 Sannferdighet''. Hendelsen må kunne verifiseres.

Senere revideringer av reglene har slått fast at ingen uskyldige tilskuere må være i fare, og at den kvalifiserte hendelsen må ha skjedd uten bevisst hensikt. De som søker ære ved å bevisst skade eller drepe seg selv kun for å vinne en Darwin, er diskvalifisert).Regler, Darwin-prisen

 Eksempler på vinnere 
 Sjonglerte med håndgranater (Kroatia, 2001) «Juggling Hand Grenades»
 Tre palestinske terrorister som tilfeldigvis ble blåst i filler av sine egne bomber satt på palestinsk tid, som er en time før lokal tid (Israel, 1999) Living on «Zionist Time»
 Hoppe ut av et fly for å filme fallskjermhoppere uten selv å ha fallskjerm (USA, 1987) «Parachuting Without a Parachute»
I forsøket på å bevise at et vindu i en skyskraper er uknuselig, beviste han at vinduet ikke var helt uknuselig (Canada, 1993).«Lawyer Aloft»

Male Idiot Theory
Det overveldende flertall av mottagere av Darwin Awards er menn. Dette synes å stemme overens med den såkalte «Male Idiot Theory» (MIT), som bygger på observasjonen at de fleste som ender på likhus eller legevakt på grunn av idiotiske handlinger er menn, og at en høyere dødelighetskvotient kan forklares med postulatet at menn er idioter og idioter foretar seg idiotiske ting. I perioden 1995 til 2014 var 88,7% av Darwin Award-vinnerne menn, og under forutsetning av en lik kjønnsfordeling i populasjonen er dette resultatet statistisk signifikant (χ2=190,30; P<0,0001).

 Litteratur 










 Referanser 

 Eksterne lenker 

 Et intervju med Wendy Northcutt

Kategori:Priser
Kategori:Negative utmerkelser
Kategori:Evolusjonsbiologi
Kategori:Charles Darwin